
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 130 

5 Αυγούστου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 104 

Επαγγελματική κατοχύρωση των πτυχιούχων του 
Τμήματος Βιοχημείας και Βιοτεχνολογίας της Σχολής 
Επιστημών Υγείας του Πανεπιστημίου Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 6 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμάτων» 
(Α' 87), όπως η τελευταία αυτή διάταξη τροποποιήθηκε 
και συμπληρώθηκε με το άρθρο 48 παρ. 1 περ. α' και β' 
του ν. 1404/1983 «Δομή και λειτουργία των Ανωτάτων 
Τεχνολογικών Ιδρυμάτων» (Α' 173), αντικαταστάθηκε με 
την περ. α της παρ. 2 του άρθρου 15 του ν. 2640/1998 
«Δευτεροβάθμια Τεχνική Επαγγελματική Εκπαίδευση και 
άλλες διατάξεις» (Α' 206) και συμπληρώθηκε με την περ. 
β' της παρ. 1 του άρθρου 3 του ν. 3027/2002 «Ρύθμιση 
θεμάτων Οργανισμού Σχολικών Κτιρίων, ανωτάτης εκ¬ 
παίδευσης και άλλες διατάξεις» (Α' 152). 

β) Της περ. θ' της παρ. 2 του άρθρου 15 του ν. 2817/2000 
«Εκπαίδευση των ατόμων με ειδικές εκπαιδευτικές ανά¬ 
γκες και άλλες διατάξεις» (Α' 78) και του άρθρου 13 παρ. 
49 του ν. 3149/2003 «Εθνική Βιβλιοθήκη της Ελλάδος, 
Δημόσιες Βιβλιοθήκες και άλλες διατάξεις» (Α' 141). 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

δ) Την περ. α' της παρ. 1 του άρθρου 1 του π.δ. 104/2005 
«Περιορισμός συναρμοδιοτήτων Υπουργών κατά την 
έκδοση διοικητικών πράξεων» (Α' 137). 

2. Την υπ' αριθμ. 1666/ ΔΙΟΕ 89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 40). 

3. Την υπ’ αριθμ. ΣΤ5 5557/19.1.2009 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Β' 68). 

4. Τη γνώμη της Συγκλήτου του Πανεπιστημίου Θεσ¬ 
σαλίας (συνεδρίαση 80/25.1.2008). 


5. Τη γνώμη της Ολομέλειας του Συμβουλίου Ανώ¬ 
τατης Πανεπιστημιακής Εκπαίδευσης (10 Η συνεδρίαση 
2.4.2008). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού 

7. Την υπ’ αριθμ. 62/2008 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο 1 

1. Οι πτυχιούχοι του Τμήματος Βιοχημείας και Βιοτε¬ 
χνολογίας της Σχολής Επιστημών Υγείας του Πανεπι¬ 
στημίου Θεσσαλίας μπορούν να ασχολούνται με: 

α) τη διδασκαλία σε δημόσια και ιδιωτικά εκπαιδευτικά 
ιδρύματα όλων των βαθμιδών, με αντικείμενο διδασκα¬ 
λίας τις βιοεπιστήμες, καθώς και κάθε άλλο γνωστικό 
αντικείμενο που σχετίζεται άμεσα ή έμμεσα με τις βι- 
οεπιστήμες, όπως η Βιοχημεία. 

β) την έρευνα και πραγματογνωμοσύνη σε γνωστικά 
αντικείμενα που υπάγονται στον ευρύτερο τομέα των 
βιοεπιστημών και η οποία είτε έχει αμιγώς θεωρητική- 
επιστημονική κατεύθυνση, μη συνδεόμενη με εμπορικούς 
σκοπούς, είτε προορίζεται για βιομηχανική εφαρμογή 
και διεξάγεται με πρωτοβουλία και χρηματοδότηση 
δημόσιων ή ιδιωτικών φορέων, σε ερευνητικά κέντρα, 
ινστιτούτα, ιδρύματα και εργαστήρια που ανήκουν στο 
δημόσιο ή σε ιδιώτες, καθώς και σε αρμόδιες διευθύν¬ 
σεις, υποδιευθύνσεις ή τμήματα εθνικών, ευρωπαϊκών 
ή διεθνών δημόσιων οργανισμών και ιδιωτικών επιχει¬ 
ρήσεων. 

2. Επίσης οι πτυχιούχοι του Τμήματος Βιοχημείας και 
Βιοτεχνολογίας της Σχολής Επιστημών Υγείας του Πα¬ 
νεπιστημίου Θεσσαλίας μπορούν: 

α. να απασχολούνται σε δημόσιες υπηρεσίες υγείας 
(νοσοκομεία, νομαρχίες και άλλους φορείς) όλων των 
βαθμιδών (πρωτοβάθμια, δευτεροβάθμια), ως στελέχη 
των εργαστηρίων, 

β. να παρέχουν υπηρεσίες με οποιαδήποτε εργασια¬ 
κή σχέση σε άλλες κρατικές υπηρεσίες ή μηχανισμούς 
(υγειονομικές υπηρεσίες, Ενιαίος Φορέας Ελέγχου Τρο¬ 
φίμων (ΕΦΕΤ), Γενικό Χημείο του Κράτους), 

γ. να διευθύνουν ιδιωτικά διαγνωστικά εργαστήρια 
(βιοχημείας ή βιοτεχνολογίας), 

δ. να διευθύνουν εταιρείες σχετικές με τον τομέα της 
Βιοχημείας και της Βιοτεχνολογίας και να απασχολού¬ 
νται σε τομείς της Βιοτεχνολογίας. 

ε. να ασχολούνται με τη συμμετοχή σε ομάδες εξέτα¬ 
σης και ανάλυσης, καθώς και την εξέταση βιολογικών 
υλικών-δειγμάτων και γενετικού υλικού, τον έλεγχο της 
ποιότητας των αναλύσεων, τον έλεγχο της εφαρμογής 
των αρχών ορθής εργαστηριακής πρακτικής, την ερ¬ 
μηνεία και την αξιολόγηση των αποτελεσμάτων των 
αναλύσεων που πραγματοποιούνται σε αναλυτικά ερ¬ 
γαστήρια, όπως μικροβιολογίας, βιοχημείας, μοριακής 
βιολογίας, γενετικής), 

στ. να διεξάγουν τον βιοχημικό και βιοτεχνολογικό 
έλεγχο παραμέτρων περιβάλλοντος, 
ζ. να εκπονούν μελέτες και εργαστηριακές αναλύσεις 
και να διενεργούν ελέγχους με αντικείμενο τους βιοτι¬ 
κούς και αβιοτικούς παράγοντες του οικοσυστήματος 
και τις σχέσεις μεταξύ τους, 
η. να ασχολούνται με τη συμμετοχή σε μελέτες προ¬ 
στασίας και διαχείρισης του περιβάλλοντος, όπως δι¬ 
αχείρισης των τοξικών και επικίνδυνων αποβλήτων και 
των απορριμάτων. Επίσης με την εκπόνηση βιοχημικών 
και βιοτεχνολογικών μελετών αποκατάστασης του πε¬ 
ριβάλλοντος και των ειδικότερων φυσικών στοιχείων 
που έχουν ρυπανθεί, 

θ. να επιλέγουν, σχεδιάζουν και ελέγχουν την εφαρ¬ 
μογή βιοτεχνολογικών μεθόδων και μεθόδων γενετικής 
μηχανικής σε βιομηχανικά προϊόντα, 
ι. να ασχολούνται με την επιστημονική έρευνα, την 
παροχή συμβουλών και την εφαρμογή τεχνικών στον 
τομέα της βιοπληροφορικής. 

3. Οι πτυχιούχοι του Τμήματος Βιοχημείας και Βιο¬ 
τεχνολογίας της Σχολής Επιστημών Υγείας του Πανε¬ 
πιστημίου Θεσσαλίας, μπορούν να αναλαμβάνουν την 
ευθύνη είτε υπογράφοντας ατομικά είτε συνυπογράφο¬ 
ντας, όταν συμμετέχουν σε ομάδες με άλλους ειδικευ¬ 
μένους επιστήμονες, στα εξής αντικείμενα: 

α. αποτελέσματα των αναλύσεων βιολογικού και γε¬ 
νετικού υλικού που διεξάγονται στα αναφερόμενο στην 
περ. ν του εδ. β της παρ. 1 του παρόντος άρθρου, ερ¬ 
γαστήρια, 

β. αποτελέσματα των τραπεζών αίματος και βλαστι- 
κών κυττάρων που πιστοποιούν την ασφάλεια του αί¬ 
ματος και των συστατικών του, καθώς και την ποιότητα 


των βλαστικών κυττάρων και προορίζονται για ιατρική, 
φαρμακευτική ή βιομηχανική χρήση, 
γ. μελέτες και πιστοποιητικά σχετικά με την ασφάλεια 
ιατροτεχνολογικών και εν γένει υγειονομικών προϊόντων 
που παρασκευάζονται από ιστούς ζωικής, φυτικής και 
βακτηριακής προέλευσης, 

δ. αποτελέσματα βιολογικών δειγματοληψιών κατά 
την εισαγωγή και εξαγωγή προϊόντων, 
ε. πιστοποιητικά ελέγχου εφαρμογής των αρχών ορ¬ 
θής εργαστηριακής πρακτικής κατά τον έλεγχο χημικών 
ουσιών, 

στ. πιστοποιητικά ποιότητας και ασφάλειας για την 
ανθρώπινη και δημόσια υγεία των γενετικά τροποποιη¬ 
μένων οργανισμών και νεοφανών προϊόντων, 
ζ. μελέτες περιβαλλοντικών επιπτώσεων από την 
άσκηση βιομηχανικών και εν γένει επιχειρηματικών 
δραστηριοτήτων στο περιβάλλον, στους βιοτικούς και 
αβιοτικούς παράγοντες και στις μεταξύ τους σχέσεις, 
η. μελέτες και πιστοποιητικά ελέγχου της ποιότητας 
και της ασφάλειας περιβάλλοντος, 
θ. πραγματογνωμοσύνες που προορίζονται για διοι¬ 
κητική ή δικαστηριακή χρήση, με αντικείμενο τη δια¬ 
σταύρωση γενετικών στοιχείων, και επεξεργασία του 
σχετικού γενετικού υλικού, 
ι. προτάσεις που υποβάλλονται στην Ευρωπαϊκή 
Επιτροπή ή σε φορείς του Δημοσίου, σχετικά με επι¬ 
δοτούμενα προγράμματα έρευνας και τεχνολογικής 
ανάπτυξης, που εμπίπτουν στο ευρύτερο πεδίο των 
βιοεπιστημών. 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουλίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

